Dynastia severan

Le dynastia severan, alcun vices appellate le dynastia septimian, governava le Imperio Roman inter 193 e 235. Illo esseva fundate per le imperator Septimio Severo e Julia Domna, su sposa, quando Septimio emergeva victoriose del guerra civil de 193–197, que comenciava con le Anno del Cinque Imperatores. Lor duo filios, Caracalla e Geta, governava brevemente post le morte de Septimio.

In 217–218 il habeva un breve interruption del controlo del dynastia super le imperio per le regnos de Macrino (r. 217–218) e su filio Diadumeniano (r. 218), ante que le familiares de Julia Domna assumeva le poter, elevante su duo gran-nepotes, Elagabalo (r. 218–222) e Severo Alexandro (r. 222–235), in succession al cargo imperial.

Le feminas del dynastia, Julia Domna, le matre de Caracalla e Geta, e su soror, Julia Maesa, le matre de Julia Soaemias e Julia Mamaea, matres de Elagabalo e Severo Alexandro respectivemente, esseva omnes augustas potente. Illas esseva tamben instrumental in assecurar le positiones imperial pro lor parentes masculin.

Ben que Septimio Severo restabliva le pace post le tumulto del fin del secunde seculo, le regno del dynastia esseva disturbate per relationes familial instabile e instabilitate politic, specialmente le crescente poter del prefectos pretorian. Toto isto prefigurava le Crise del Tertie Seculo.

Categoria:Dynastia del Severi
Categoria:Imperio Roman